text: Kindle 2 - Informatica.CAT
  Post tagged with 'Kindle 2'
  Si una màquina em llegeix un llibre, estic infringint algun dret de l'autor?
  Associacions nord-americanes pressionen a Amazon.com per funcionalitats de lectura automàtica del Kindle 2
  By Guillem Alsina González, on 14 de març de 2009
  El Kindle 2
  La resposta a aquesta pregunta, que pot semblar sorprenent a alguns, tampoc és menys sorprenent: si, per a algunes associacions d'autors i editors dels Estats Units, si compreu un llibre electrònic i la funció de lectura en veu alta del Kindle 2 d'Amazon us el llegeix, li esteu provocant un dany econòmic tant a l'autor com a l'editor.
  Tot ve arrel de què el nou lector de llibres electrònics (ebooks) del gegant nord-americà s'ha llençat incloent una funcionalitat que permet que sigui el mateix aparell el què mitjançant una veu sintetitzada, llegeixi en veu alta el contingut d'un llibre. No cal fer-ne una versió gravada "manualment", llegint el llibre amb uns actors per a gravar-ho i distribuir-ho posteriorment en format d'àudio. L'empipament d'aquest col·lectiu és fàcilment explicable: fins ara, si un client volia la versió parlada en audiobook, havia de gratar-se la butxaca i gastar-se els quartos que costa. A partir d'ara, i si tecnologies com aquesta segueixen avançant i consolidant-se, és possible que puguem començar a prescindir d'això.
  Cal indicar que fins fa poc, les tecnologies de sintetització de veu per a la lectura automatitzada de textos no oferien una qualitat mínima per a seguir tot un llibre d'aquesta manera. Això sembla que comença a canviar en paral·lel a les tecnologies que permeten reconèixer la parla i convertir-la en text en un ordinador, el mateix però a l'inrevés.